b'\n_START_ARTICLE_\nGNewSense\n_START_SECTION_\nTehni\xc4\x8dni vidik\n_START_PARAGRAPH_\nV osnovi gNewSense za delovanje uporablja grafi\xc4\x8dni uporabni\xc5\xa1ki vmesnik GNOME, uradno namizje projekta GNU. Namizje KDE je tudi v uporabi. Ubiquity namestitveni program omogo\xc4\x8da namestitev na trdi disk s samega LIVE CD-ja. Poleg standardnih programov je mo\xc5\xbeno namestiti \xc5\xa1e pisarni\xc5\xa1ki program OpenOffice za dokumentacijo, spletni brskalnik Epiphany, sistem za komuniciranje Pidgin in urejevalnik slik GIMP. Programi za izdelavo orodij kot sta GNU C Compiler in GNU Emacs, sta nalo\xc5\xbeena \xc5\xbee v osnovi.\n_START_SECTION_\nRazli\xc4\x8dice\n_START_PARAGRAPH_\nRazli\xc4\x8dica 1.0 "deltad" je bila izdana 2. novembra 2006 in je temeljila na distribuciji Ubuntu 6.06 "Dapper Drake". Razli\xc4\x8dica 2.0 "deltah" je bila izdana 30. aprila 2008 in je temeljila na Ubuntu 8.04 "Hardy Heron". Razli\xc4\x8dica 2.1 je rahlo posodobljena in omogo\xc4\x8da odstranjevanje avtorsko za\xc5\xa1\xc4\x8ditene programske opreme ter dodajanje podpore za novo strojno opremo. Razli\xc4\x8dica 2.3 \xc5\xbee temelji na distribuciji Debian "lenny". Zadnja stabilna razli\xc4\x8dica je 3.0 izdana 6. avgusta 2013.'